**Ordrebekræftelse**

DTL-Danske Vognmænd (DTL) anbefaler, at du laver en skriftlig transportaftale. Hvis du kun udfører en enkelt transport for kunden, eller af andre årsager ikke lige har fået lavet en skriftlig transportaftale, så anbefaler DTL, at du altid sender en ordrebekræftelse på mail med transportens detaljer til kunden for at undgå misforståelser.

Denne vil som udgangspunkt blive lagt til grund ved senere tvivlstilfælde, hvis kunden ikke har gjort indsigelse.

En ordrebekræftelse bør indeholde:

* Transportkøbers kontaktinfo, herunder CVR-nr.
* Identifikation af ordreafgivelse
* Læssested og tidspunkt
* Leveringssted og tidspunkt
* Godstype, samt specifikationer (fx temperatur)
* Fragtbetaling (herunder betaling for evt. ventetid)
* Paller
* Generelt (henvis og vedlæg virksomhedens almindelige betingelser (standardvilkår)

Nedenfor er et modelforslag til en ordrebekræftelse, som at du kan tilrette til den konkrete aftale og indsætte i en mail din kunde. Det med gult markerede er blot eksempler og skal erstattes af data for den konkrete aftale.

**Ordrebekræftelse**

Transportkøber/ordregiver: DTL-Danske Vognmænd (DTL)

CVR-nr.: 21 25 16 07

Att.: Chefjurist John Roy Vesterholm

Under henvisning til mail (fx mail, brev eller telefonsamtale) af 17. maj 2021 skal vi hermed bekræfte følgende aftale:

Godset: 20 kasser a kg med magasiner

Læssested (præcis angivelse af fuldstændig adresse): DTL-Danske Vognmænd (DTL), mezz, Grønningen 17, 1270 København K.

Afhentningstidspunkt (dato og tidspunkt): Den 20. maj, kl. 13.00.

Leveringssted (præcis angivelse af fuldstændig adresse): Tungvognsspecialisten (TVS), Københavnsvej 265, 4000 Roskilde.

Leveringstidspunkt (Dato og tidspunkt): Den 20. maj, kl. 14.15.

Transporttemperatur: Ikke relevant

Transportkøber skal sørge for pålæsning og aflæsning af godset på køretøjet.

Pris (fast pris/ kr. pr. km/ton: Prisen er aftalt til en fast pris på 2.100 kr. (eksl. moms) for transporten. Hvis vi skal afvente gods udover det aftalte tidsrum, beregnes betaling for ventetid med kr. 1.000 pr. ekstra påbegyndt time.

Paller: Der er ikke aftalt pallebytte/Der medmedtages 2 paller, som byttes hos modtager. Stiller modtager ikke intakte godkendte paller til rådighed, hæfter vi ikke for manglende paller. Manglende paller afregnes med kr. 120 pr. stk.

Betalingsbetingelser (angiv betalingsfrist/kredittid):

Der må ikke ske modregning i fragtkravet.

For alle transportopgaver gælder virksomhedens almindelige betingelser (standardvilkår). Det indebærer bl.a., at der er en ansvarsbegrænsning på 8,33 SDR (Special Drawing Rights) pr. kg. bruttovægt, svarende til ca. kr. 73, frister for reklamation og en 1-årig forældelse. Virksomhedens almindelige betingelser er vedlagt denne mail.

Hvis der er rettelser til ovenstående, så skal vi kontaktes straks.